open-index/open-wikipedia-markdown huggingface dataset:
Kleofa

, 1837.]]
**Kleofa** (kwa Kigiriki Κλεόπας, Kleopas) alikuwa Mkristo wa karne ya 1, maarufu kwa kutokewa na Yesu Kristo mfufuka akiwa njiani kutoka Yerusalemu kwenda Emau pamoja na mwanafunzi mwingine (Lk 24:13-32).

## Simulizi la Injili ya Luka
Ilikuwa siku ya tatu baada ya kifo cha Yesu, ambayo ndiyo ya ufufuko wake kadiri ya Agano Jipya. Ingawa hao wanafunzi wawili walikuwa wamesikia kwamba kaburi la Yesu lilionekana tupu, hawakupata moyo wa kubaki mjini zaidi. 

Njiani walikuwa wakishirikishana huzuni yao kwa sababu Yesu alishindwa kurudisha ufalme wa Israeli. Ghafla mgeni akaongozana nao na kuulizia sababu ya huzuni yao. Baadaye aliwakaripia kwa kukosa imani akawafafanulia utabiri wa Agano la Kale kuhusu Masiya. Hapo mioyo yao ilikuwa kama inawaka wanapomsikiliza .

Walipofikia kijijini walimuomba abaki nao usiku, lakini walipoanza kula, mgeni huyo alimega mkate: ndipo walipomtambua kuwa Yesu. 

Hapo mwenyewe alitoweka, nao wakarudi mjini kupasha habari kwa mitume wake, waliomuambia kwamba Yesu amemtokea pia Simoni Petro.

Habari hiyo inasimuliwa kifupi na nyongeza ya Injili ya Marko pia (16:12-13).

## Taarifa za baadaye
Mara nyingine Kleofa huyo anasemekana ndiye yule anayetajwa na Injili ya Yohane (19:25).

Mwanahistoria, askofu Eusebius wa Kaisarea, anaripoti maandishi ya Hegesippus, ambaye mwaka 180 hivi BK alisema kwamba miaka ya nyuma aliwahi kudodosa wajukuu wa Mtume Yuda akajibiwa kuwa Kleofa alikuwa ndugu wa Yosefu, mume wa Bikira Maria 

Tangu kale Kleofa anaheshimiwa kama mtakatifu: na Wakatoliki tarehe 25 Septemba, na Waorthodoksi tarehe 30 Oktoba, na Wakopti tarehe 10 Novemba.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Viungo vya nje
*Catholic Encyclopedia: Cleophas
*www.emmaus-nicopolis.org

Jamii:Watu wa Biblia
Jamii:Watakatifu wa Israeli
Wenseslaus I

ya Mt. Wenseslaus katika kanisa kuu la Mt. Vitus, Prague.]]
 Miloslav Vlk akitembeza fuvu la kichwa la Mt. Wenseslaus katika maandamano ya tarehe 28 Septemba 2006.]]
 wa Prague.]]
**Wenseslaus I** (kwa Kicheki *Václav*, ˈvaːtslaf; 907 hivi - 28 Septemba 935) alikuwa mtawala (*kníže*) wa Bohemia tangu mwaka 921 hadi alipouawa na watu waliotumwa na mdogo wake, Boleslaus I.

Alilelewa katika hekima ya kiutu na ya Kimungu na bibi yake Ludmila. Ingawa alikuwa mkali kwake mwenyewe, alikuwa mpenda amani katika kuendesha nchi na mwenye huruma kwa fukara. Alikomboa watumwa wengi Wapagani waliokuwa wanauzwa huko Praha, ili wafikie ubatizo. Kisha kukabili matatizo mengi katika kuongoza na kuinjilisha wananchi wake, aliuawa kanisani.

Anaheshimiwa kama mtakatifu mfiadini.  

Sikukuu yake huadhimishwa tarehe 28 Septemba. Nchini Ucheki ndiyo sikukuu ya taifa.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Marejeo
## Marejeo ya Kiswahili
* Masomo ya Breviari - Sikukuu za Bwana, za Bikira Maria na za Watakatifu - Ndanda Mission Press 1978, uk 349-351
* John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 337-338
* Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 290-291
* Maurice Soseleje, Kalendari yetu – Maisha ya Watakatifu – Toleo la pili – ed. Benedictine Publications Ndanda Peramiho – Peramiho 1986 – ISBN 9976-63-112-X, uk. 74

## Viungo vya nje
* Patron Saints Index: *St. Wenceslaus* 
* Catholic Online: *St. Wenceslaus*
* Wenceslas: Life & Story of the Carol
Tetemeko la ardhi la Kagera 2016

**Tetemeko la ardhi kwenye Mkoa wa Kagera** lilianza kutokea tarehe 10 Septemba mwaka 2016 karibu na mji wa Bukoba nchini Tanzania. 

Zilizala hii, iliyopimwa kuwa na nguvu ya 5.9 kwenye skeli ya MMS, ikatokea takribani kilomita 40 chini ya uso wa ardhi katika mazingira ya kata ya Nsunga karibu na mpaka kati ya Tanzania na Uganda.

Mshtuko ulisikika hadi Uganda, Burundi, Rwanda, Jamhuri ya Kidemokrasia ya Kongo na Kenya.

Nchini Tanzania watu 16 waliripotiwa kufa na 203 kujeruhiwa, hasa mjini Bukoba ambako shule moja iliporomoka na watu 4 walifariki kwenye kata ya Kamuli. 

Taarifa za wajeruhiwa zimefika pia kutoka Uganda wakati nyumba iliporomoka katika wilaya ya Rakai.

Mjini Bukoba zaidi ya nyumba 270 ziliharibiwa. Katika Uganda eneo lililoathiriwa zaidi ni Kyebe pamoja na Minziiro na Kannabulemu.

## Tazama pia
* Tetemeko la ardhi

## Marejeo
Jamii:mkoa wa Kagera
Jamii:2016
Muazuki

**Muazuki** (*Vigna angularis*) ni mmea wa nusufamilia Faboideae katika familia Fabaceae. Mbegu zake huitwa azuki. Asili yake ni Asia ya Mashariki, Japani hasa. Katika Afrika ya Mashariki mmea huu hukuzwa mahali pachache, huko Somalia hasa. Azuki ni kiambato muhimu cha chakula cha Kisomali.

## Picha

Vigna angularis var. nipponensis 2.JPG|Majani
Vigna angularis var. nipponensis 3.JPG|Ua
Vigna angularis var. nipponensis 5.JPG|Tumba bichi
Azuki Beans.jpg|Azuki

Jamii:Mharagwe na jamaa
Jamii:Mimea ya mazao
Kalimantan

**Kalimantan** (inajulikana pia kwa jina la **Borneo ya Indonesia**) ni sehemu kubwa ya kisiwa cha Borneo iliyopo Indonesia. Sehemu hii ni asilimia 73 za eneo lote la kisiwa hicho. Sehemu nyingine zisizo za Indonesia ni Brunei na Malaysia ya Mashariki.

## Etimolojia
Jina la *Kalimantan* (pia *Klemantan*) linatokana na lugha ya {{Kisanskrit]]: *Kalamanthana* ikimaanisha kisiwa chenye hali ya hewa joto sana. Linafanywa na maneno mawili: *kal(a) (wakati. majira) na *manthan(a)'' (moto sana, ya kuchoma). 

## Eneo
Sehemu hii ya Indonesia ina asilimia 73 (km² 544,150 ) za kisiwa chote cha Borneo na 69.5% (watu 13,772,543 wakati wa sensa ya 2010) za wakazi wa kisiwa hiki. Sehemu zisizo za Kiindonesia ni Brunei (wakazi 400,000) na Malaysia ya Mashariki  (wakazi 5,625,000) inayokumlisha majimbo ya Sabah, Sarawak na eneo la Labuan. 

## Utawala
Kalimantan ina mikoa 5 :

## Marejeo
Mwingasiafu

**Mwingasiafu** (*Canavalia ensiformis*) ni mmea wa mazao wa nusufamilia Faboideae katika familia Fabaceae. Huitwa **mpupu** pia lakini tafadhali jina hili litengewe *Mucuna pruriens* (mpupu). Spishi hii hufananishwa mara nyingi na mbwanda (*C. gladiata*) lakini maua ni pinki na makaka ni marefu sana (hadi sm 36). Makaka na mbegu huitwa bwanda kama zile za *C. gladiata*.

Mwingasiafu hukuzwa katika Afrika ya Mashariki kama zao la kufunikia na matandazo kijani. Makaka mabichi na mbegu mbichi zinaweza kuliwa lakini lazima zipikwe vizuri ili kutoa sumu zao. Mimea inaweza kutumiwa kama malisho lakini lazima isichanganywe na urea, kwa sababu ina kima kikubwa cha kimeng'enya urease ndani yao kinachotoa ammonia yenye madhara. Pia mbegu mbivu zinaweza kuliga wanyama zikiwa nyingi sana.

## Picha

Canavalia ensiformis MHNT.BOT.2013.22.55.jpg|Makaka mabivu na mbegu

Jamii:Mharagwe na jamaa
Jamii:Mimea ya mazao
Mgobi

**Mgobi**, **mgarara** au **mgwana** (*Canavalia rosea*) ni mmea wa mazao wa nusufamilia Faboideae katika familia Fabaceae. Spishi hii inafanana na mbwanda (*C. gladiata*) lakini inamea karibu na ufuko katika mchanga takriban safi. Maua ni pinki na makaka ni mafupi na mapana zaidi. Mbegu zake huitwa magobi.

Mgobi hukua pwani za ukanda wa tropiki na unaweza kuhimili kitembo kiasi cha chumvi. Makaka yanaweza kuelea juu ya maji na kwa hiyo yamesambaa kwenye pwani zote za tropiki. Pengine mmea huu hukuzwa juu ya matuta ili kuamirikisha mchanga.

## Picha

Bay Bean (Canavalia rosea) leaves (15832857751).jpg|Majani
Bay Bean (Canavalia rosea) flowers (15811127456).jpg|Maua
Canavalia rosea (Sw.) DC. - baybean (3770221795).jpg|Kaka bichi
Canavalia rosea MHNT.BOT.2016.24.55.jpg|*Canavalia rosea*

Jamii:Mharagwe na jamaa
Jamii:Mimea ya mazao
Minou

**Minou** ni jina la kutaja wimbo uliotungwa na kuimbwa na kundi zima la Marquis Original kati ya miaka ya tisini. Wimbo ulitolewa mwaka wa 1992. 
Mashairi yake anamsihi mke wake wasiachana na kuwambia abadili uamuzi wake kwa amemzoea sana. Pamoja na kulazimisha talaka, bado bibie aliendelea kumtangazia mbovu mitaani. Anamuonea huruma kwa wale waliomdanganya wamemkimbia na wamemwacha mtu hana hata pa kushikia.  
## Uchambuzi
### Mashairi
 Wewe ndiyo uliyoanza..
 kunitaka eti tuachane..
 Nilikubembeleza usiku kucha..
 Ubadilishe uamuzi wako mama..
 Nimekuzoea eeeh..
 Hukutaka kunisikia..
 Ukanihukumu bila hatia..
 Ukanitangazia ubaya ulivyotaka.. We Minou eeh.. We Minou eeh..

 Ona sasa wivu wako...
 Mwenzako mie masikini..
 Nilijua eeeh..
 Waliokudanganya wapo wapi....
 Wamekuacha huna pa kuanzia....
 Dunia ya leo matata...
 We Minou eeh..
 We Minou eeh..
### Wahusika
*Mtunzi: Tshamanga Kalala Asossa
*Waimbaji: Tshimanga Asossa, Bobo Sukari, Freditto Butamu (marehemu) Mutombo Lufungula 'Audax' (marehemu) Mukumbule Lolembo 'Parash'.
*Mpiga solo: Kivukutu Moto na Tchacho.
*Besi: Ilunga Banza ' Mchafu'. (marehemu)
*Mpiga rhythim: Mulenga Kalonji 'Vata'  (marehemu)
*Saxa: Berry Kankonde (marehemu)
*Tarumbeta: Kaumba Kalemba (marehemu)
*Ngoy Mubenga.
*Keyboard: Mbuya Makonga 'Adios'.
*Ngoma: Mharami Seseme

## Tazama pia
*Hali Ngumu
## Viungo vya Nje
* 
Jamii:Nyimbo za 1992
Jamii:Nyimbo za Marquis Original
Sekwensya

**Sekwensya** (kutoka Kilatini "sequentia", yaani "mwendelezo") ni aina ya wimbo maalumu kwa ajili ya liturujia ya Neno ya Misa ya siku fulani.

Inaimbwa kabla ya Injili.

## Historia
Kifasihi ni mtungo wa kwanza uliotumia vina na ulioandaa mashairi ya baadaye.

Asili yake ni monasteri za Ufaransa katika karne ya 9.

Ingawa mtindo huo ulienea sehemu nyingi, hata kufikia idadi ya 5,000, liturujia ya mapokeo ya Roma haikuukubali sana, na Mtaguso wa Trento katika karne ya 16 uliruhusu 5 tu.

Baada ya Mtaguso wa pili wa Vatikano zimebaki 4 tu: ya Pasaka, ya Pentekoste, ya Mwili na Damu ya Kristo na ya Bikira Maria wa Mateso.

Jamii:Liturujia
Jamii:Ekaristi
Braga

thumbnail|right|280px|Sehemu ya Bom Jesus katika Mji wa Braga mnamo mwaka 2017  

**Braga** (kifupisho cha jina la Kilatini Bracara Augusta) ni mji wa Ureno kaskazini-magharibi. Una wakazi 137,000. Hivyo ni wa saba kati ya miji ya Ureno. Eneo lake ni la km² 183.40&nbsp. 

## Tanbihi 
## Viungo vya nje 
* Information about Braga
* Braga Essential Guide 
* Braga Portal 
* Virtual Braga
* Braga city guide at HitchHikers Handbook
Windows XP

**Windows XP** - ni toleo la mfumo wa kazi wa tarakilishi uliokuwa miongoni mwa Windows zenye kufanya kazi kwa ufanisi zaidi kuliko zile za zamani, kama Windows 95, Windows 98 na Windows Millenium.

## Sifa za Windows XP
# Wepesi wa kuanza na kumaliza kutumia.
# Uwezo wa kutumia lugha mbili, kwa mfano Kiingereza na Kiarabu, pia uwezo wa kubadilisha lugha hizo na kuweka nyengine.
# Kufungua kurasa kwa haraka.
# Uwezo wa kuendesha programu zaidi ya moja kwa wakati mmoja.
# Uwezo wa kuhifadhi vitufe (files) vilivyofutwa katika kapu (recycle bin).
# Uwezo wa kufanya kazi katika mdahalishi (network) kwa haraka.
# Uwezo wa kubadilishana vitu (data) kati ya programu tofauti. 
# Kutumia majina marefu (zaidi ya herufi 255 katika jina la faili moja).
# Haraka na wepesi katika utekelezaji.
# Vifaa vya kisasa vinavyowezesha kufanya kazi katika net.
# Uwezo wa kutambua idadi nyingi za vyombo vilivyounganishwa ndani ya kumpyuta.
# Uwepo wa picha nyingi zenye kuvutia kwa ajili ya kupamba skirini (Backgrounds).

## Kuanza kutumia Windows
Kabla hujaanza kutumia Windows unatakiwa kufanya mambo yafuatayo:

# Kuhakikisha waya wa umeme umeshaunganishwa kwenye kompyuta yako.
# Kufungua kompyuta kwa kutumia sehemu inayoitwa power.
# Kusubiri mpaka idhihiri sehemu inayoitwa desktop.

Jamii:Kompyuta
Malaika walinzi

ya malaika mlinzi kutoka Urusi.]]
, 1656.]]
**Malaika walinzi** ni malaika wanaosadikiwa kuwa, mbali ya kutazama utukufu wa Mwenyezi Mungu, wametumwa naye kuongoza na kulinda binadamu mmojammoja au katika makundi madogo na makubwa katika safari ya maisha kwa uwepo wao ambao hauonekani lakini unawajibika  

Katika kalenda ya liturujia ya Kanisa la Kilatini, kumbukumbu yao inafanyika kila mwaka tarehe 2 Oktoba. Kwa Waorthodoksi ni tarehe 11 Januari.

## Historia ya imani hiyo
Imani hiyo ni ya zamani sana, ilijitokeza tayari katika Ugiriki wa Kale na katika Agano la Kale na katika Agano Jipya, lakini ilistawishwa zaidi na Ukristo katika karne ya 5.

Imani ya namna hiyo katika Uislamu inapatikana katika Mu'aqqibat

## Sala kwa malaika mlinzi
Kwa Kilatini malaika mlinzi anaweza kuombwa hivi:

*Angele Dei,*
*qui custos es mei,*
*me, tibi commissum pietate superna,*
*illumina, custodi,*
*rege et guberna.*
*Amen.*

Tafsiri yake ni:
*Ee malaika wa Mungu,*
*uliye mlinzi wangu,*
*niliyewekwa kwako na huruma yake Mungu,*
*uniangaze, unilinde,*
*uniongoze, unitunze.*
*Amina.*

## Tanbihi 
## Marejeo ya Kiswahili
* Masomo ya Breviari - Sikukuu za Bwana, za Bikira Maria na za Watakatifu - Ndanda Mission Press 1978, uk 359-361
* John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 343-344
* Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 299-300
* Maurice Soseleje, Kalendari yetu – Maisha ya Watakatifu – Toleo la pili – ed. Benedictine Publications Ndanda Peramiho – Peramiho 1986 – ISBN 9976-63-112-X, uk. 76

## Viungo vya nje 
* Joe Nickell. (2011). "On a Wing and a Prayer: The Search for Guardian Angels". Csicop.org. 
* O'Connell S.J., Raphael V. "Our Guardian Agels", *The Holy Angels*
Bikira Maria wa Rozari

ya Mt. Dominiko, ilivyochorwa na Bernardo Cavallino, 1640 hivi.]]
**Bikira Maria wa Rozari** ni jina mojawapo linalotumika kwa Bikira Maria kuhusiana na rozari yake inayotumika kutafakari chini yake mafumbo ya Kristo, na kuomba ulinzi wa Mama wa Mungu, aliyeshiriki kwa namna ya pekee umwilisho, mateso na ufufuko wa Mwana wa Mungu kadiri ya imani ya Wakristo.

Sikukuu yake inaadhimishwa tarehe 7 Oktoba, siku ambayo mwaka 1571 jeshi la majini la Wakristo lilifaulu kushinda lile la Waturuki Waislamu katika mapigano ya Lepanto, karibu na Ugiriki. 

Ushindi huo haukutarajiwa, ila uliombwa na Wakatoliki wa Ulaya nzima kwa Rozari, kama alivyoagiza Papa Pius V. Mjini Roma mwenyewe aliongoza maandamano ya ibada kwa ajili hiyo.

Matokeo yake yakawa ya kudumu: Waturuki hawakuweza kuteka Ulaya magharibi wala kwenda Amerika kupitia bahari ya Atlantiki.

Basi, Papa alianzisha sikukuu ya kila mwaka kusherehekea ushindi huo.

## Tanbihi
## Marejeo ya Kiswahili
* Masomo ya Breviari - Sikukuu za Bwana, za Bikira Maria na za Watakatifu - Ndanda Mission Press 1978, uk 366-368
* John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 348-349
* Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 303-304

## Viungo vya nje
Jimbo Katoliki la Pavia

**Jimbo Katoliki la Pavia** (kwa Kilatini "Papiensis") ni mojawapo kati ya majimbo 223 ya Kanisa Katoliki nchini Italia na kama hayo yote (isipokuwa 3) linafuata mapokeo ya Kiroma. 

Kikanisa linahusiana na Jimbo Kuu la Milano.

Askofu wake ni Corrado Sanguineti.

## Uongozi katika karne XX na XXI
* Agostino Gaetano Riboldi † (1877 - 1901
* Francesco Ciceri † (1901 - 1924 deceduto)
* Giuseppe Ballerini † (26 luglio 1924 - 22 giugno 1933)
* Giovanni Battista Girardi † (8 maggio 1934 - 1942)
* Carlo Allorio † (1942 - 1968)
* Antonio Giuseppe Angioni † (1968 - 1986)
* Giovanni Volta † (1986 - 2003)
* Giovanni Giudici (2003 - 2015)
* Corrado Sanguineti, dal 16 novembre 2015

## Viungo vya nje
* Catholic Hierarchy

Jamii:Lombardia
Felisi wa Como

**Felisi wa Como** (alifariki 8 Oktoba 391 BK) anakumbukwa kama askofu wa kwanza wa Como (Italia Kaskazini).

Rafiki wa Ambrosi wa Milano, alisifiwa naye kwa umisionari wake akapewa naye upadrisho mwaka 379 na daraja ya uaskofu kwa ajili ya Como tarehe 1 Novemba 386 katika juhudi za kukamilisha uenezi wa Ukristo kote Italia baada ya Kaisari Theodosi I kuufanya dini rasmi ya Dola la Roma. 

Tangu kale anaheshimiwa kama mtakatifu. 

Sikukuu yake huadhimishwa tarehe ya kifo chake au tarehe 1 Julai.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi 
## Viungo vya nje
*Saint of the Day, July 14: *Felix of Como*  at *SaintPatrickDC.org*
2082 KK

Makala hii inahusu mwaka **2082 KK** (kabla ya Kristo).

## Matukio
## Waliozaliwa 
## Waliofariki 
Jamii:Karne ya 21 KK
Liturujia ya Neno

[thumb|right|250px|[Askofu akihubiri mimbarini.]]
**Liturujia ya Neno** ndiyo sehemu kuu ya kwanza ya Misa, lakini inaweza kufanyika hata nje ya Misa kwa sababu kwa Wakristo Neno la Mungu ni lishe ya kwanza ya maisha ya Kiroho.

## Mahali
Katika makanisa kwa kawaida kuna mahali maalumu kwa ajili ya ibada hiyo, yaani mimbari, ambayo kwa sababu hiyo inaitwa pia "meza ya Neno".

Mbali nayo, altare inaitwa "meza ya Ekaristi" kwa kuwa ndipo mkate na divai vinapoombewa vishukiwe na Roho Mtakatifu ili viwe Mwili na Damu ya Kristo, ambavyo ndivyo chakula na kinywaji cha Wakristo.

## Utaratibu
Katika Kanisa Katoliki ni kawaida kusoma kwanza kutoka Agano la Kale, halafu kutoka Nyaraka za Mitume na hatimaye kutoka Injili mojawapo. Utaratibu huo unafuata ule wa utunzi wa maandiko hayo, ambapo ya mwisho ndiyo muhimu kuliko yaliyotangulia, kama katika historia ya wokovu ambapo Yesu ndiye aliyeleta divai bora mwishoni (Yoh 2:1-10).

Katikati kuna nyimbo, hasa Zaburi, ambazo zinaendana na masomo ya siku ili kuyaelewa, kuyatafakari, kuyaitikia na kuyashangilia.

Mara nyingi inafuata hotuba, halafu ungamo la imani na maombezi kwa ajili ya watu wote.

Jamii:Liturujia
Jamii:Ekaristi
Jamii:Biblia
Liturujia ya Ekaristi

[thumb|upright=1.5|Kiini cha Misa katika [seminari ya Asidonia-Jerez mwaka 2005 - wanaonekana altareni mapadri, mashemasi na watumishi wengine wakitambulikana kwa mavazi yao ya ibada yaliyo tofauti.]]
**Liturujia ya Ekaristi** ni sehemu ya pekee zaidi ya Misa.

Inafuata daima liturujia ya Neno na kuikamilisha kwa kumleta Yesu Kristo kati ya waamini wake kama chakula na kinywaji cha uzima kwa roho zao ili wapate nguvu na furaha kwa ajili ya kumfuata kwa kutekeleza Neno la Mungu lililotangazwa kwanza.

Mahali pake maalumu panaitwa altare (kutoka Kilatini) au madhabahu (kutoka Kiarabu), kwa sababu ukumbusho ulioachwa na Yesu katika karamu ya mwisho ni ukumbusho wa sadaka yake ya msalabani.

Jamii:Liturujia
Jamii:Ekaristi
Yohane Leonardi

**Yohane Leonardi** ((kwa Kiitalia: Giovanni Leonardi; Diecimo, 1541 – Roma, 9 Oktoba 1609) alikuwa padri wa Kanisa Katoliki mjini Lucca (Toscana, Italia). 

Huko alianzisha shirika la Wakleri wa Kanuni wa Mama wa Mungu ili kufundisha katekesi kwa watoto, kuleta upyaisho katika utume wa wakleri na kueneza imani ya Kikristo duniani kote. Kwa ajili hiyo alipaswa kukabili tabu nyingi.

Alipolazimika kuhamia Roma, aliweka msingi wa Chuo cha Propaganda Fide akafa kwa amani kwa kuishiwa nguvu na wingi wa kazi zake.

Alitangazwa na Papa Pius IX kuwa mwenye heri tarehe 10 Novemba 1861, halafu na Papa Pius XI kuwa mtakatifu tarehe 17 Aprili 1938. 

Sikukuu yake huadhimishwa tarehe ya kifo chake.

## Maisha
Kwanza alifanya kazi kama mfamasia.

Kisha kupewa upadrisho mwaka 1572, alijitosa katika malezi ya vijana parokiani mwake akijiita "Yohane wa Mama wa Mungu".

Mwaka 1574 kama sehemu ya Urekebisho wa Kikatoliki alianzisha kundi lenye juhudi za kiroho la kufundisha imani. Leonardi alitumia kundi hilo kueneza heshima kwa Bikira Maria na desturi ya kuabudu Ekaristi saa arubaini mfululizo. 

Baadaye Leonardi alifukuzwa Lucca akahamia Roma akawa rafiki wa Filipo Neri ambaye alimshauri asiende Amerika. 

Mwaka 1586 Papa Klementi VIII alimpa kazi ya kurekebisha monasteri za Wabenedikto wa jamii za Monte Vergine, Vallombrosa na Monte Senario. 

Baadaye alianzisha na J. Vivès tapo la kimisionari lililozaa seminari ya Uenezaji wa Imani (kwa Kilatini "Propaganda Fide") ambayo baadaye tena ikawa idara ya Papa kwa umisionari.

Alifariki akihudumia wenzake waliougua influenza iliyoenea Roma.

## Urithi
Kundi lake lilikuja kukubaliwa na Papa Paulo V mwaka 1614. Kanuni ya kudumu ilitolewa mwaka 1851. 

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo ya Kiswahili
* Masomo ya Breviari - Sikukuu za Bwana, za Bikira Maria na za Watakatifu - Ndanda Mission Press 1978, uk 371-373
* John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 351
* Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 307-308

## Marejeo ya lugha nyingine
*"Encyclopédie des Saints et de la Sainteté," Hachette 

## Viungo vya nje
*Catholic Online-Saints & Angels: *St. John Leonardi*
Teofilo wa Antiokia

[thumb|[Mchoro mdogo unaomuonyesha.]]
**Teofilo wa Antiokia** (kwa Kigiriki Θεόφιλος ὁ Ἀντιοχεύς, Theofilos o Antiokheus, alifariki 183/185 BK) alikuwa askofu wa 7 wa Antiokia baada ya Eros na kabla ya Masimo I.

Kutoka maandishi yake (Eusebi wa Kaisarea na Jeromu walitaja vitabu mbalimbali vya Teofilo vilivyokuwepo nyakati zao, ambavyo kati yake kimebaki kile *Utetezi kwa Autolycus*, rafiki yake msomi lakini Mpagani) tunajua kwamba alizaliwa na Wapagani katika eneo la kati ya mito Tigri na Eufrate, na kwamba aliingia Kanisa kwa kupendezwa na maadili ya Wakristo na kwa kusoma Biblia, hasa vitabu vya kinabii. 

Kutoka kwa mwanahistoria Eusebius wa Kaisarea tunajua juhudi zake za kutetea imani sahihi na kupinga uzushi, hasa ule wa Marcion, akichangia fasihi ya Kikristo, hoja za dini, ufafanuzi wa Biblia na utetezi wa dini kwa kutumia elimu yake pana. 

Maandishi yake ndiyo ya zamani kuliko yale yote tuliyonayo yanayotaja Utatu Mtakatifu.

Tangu kale anaheshimiwa na Wakatoliki na Waorthodoksi kama mtakatifu. 

Sikukuu yake huadhimishwa tarehe 13 Oktoba.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko
*Mababu wa Kanisa

## Tanbihi
## Viungo vya nje
* An Online Journal of Orthodox Christian Theology and Philosophy
* Theophilus' work to Autolycus and Catholic Encyclopedia 1913
* Online Text for Theophilus of Antioch
* Online **complete text**

Jamii:waandishi wa Kigiriki

Jamii:Watakatifu wa Siria
Jamii:Watakatifu wa Uturuki
Mdudu Shingo-ngamia

**Wadudu shingo-ngamia** (kutoka kwa Kijerumani Kamelhalsfliegen) ni wadudu wakubwa kiasi wa oda Raphidioptera (raphio = sindano, ptera = mabawa) walio na shingo kama ngamia au kama nyoka (snakefly). Mabawa yao ni kama yale ya wadudu mabawa-vena, oda ambaye ndani yake wadudu hawa waliainishwa zamani. Wao ni wadudu mbuai na hula wadudu wengine wadogo, k.m. vidukari na matitiri. Hata lava hula wadudu wengine, mayai na lava hasa.

Wadudu hawa wanatokea katika misituni ya Nusudunia ya kaskazini. Kuna spishi tatu tu za wadudu shingo-ngamia katika Afrika kaskazini kwa Sahara. Hawatokei kusini kwa Sahara.

## Spishi za Afrika
* *Africoraphidia spilonota*
* *Harraphidia harpyia*
* *Mauroraphidia maghrebina*

## Picha

Ornatoraphidia flavilabris.jpg|Raphidiidae (*Ornatoraphidia flavilabris*)

Jamii:Wadudu shingo-ngamia
Semikonda

**Semikonda** (pia: **nusukipitishi**) ni aina ya kipitishi umeme chenye upitishaji ulio kati ya kipitishi halisi na kikinza.
 
Katika jotoridi la chini kabisa (Kelvin 0) semikonda huwa kama kikinza, lakini kadiri jotoridi linavyoongezeka, semikonda huanza kupitisha umeme kwa kuwa elektroni hupata nishati ambayo huzifanya zipande hadi kiwango cha juu cha nishati cha upitishaji.

Semikonda huwa na muundo wa viwango vya nishati za upitishi ambazo ni kiwango cha valensi, kiwango cha upitishi na kiwango tupu ambacho kipo kati ya viwango hivyo viwili.

Kuna aina mbili za semikonda, ambazo ni semikonda safi (pure semiconductor) na semikonda iliyochanganywa (impure semiconductor).

Semikonda huwa na aina mbili za visafirisha chaji ambavyo ni elektroni na mashimo. Mashimo hutokea baada ya elektroni kuondoka.

Semikonda zimekuwa muhimu sana katika teknolojia ya umemejua maana ni msingi wa seli za sola.

Jamii:elektroniki
Jamii:umeme
Transista

[354 × 475 pixelspx|thumb|[Picha ya transista.]]
**Transista** (kwa Kiingereza: *:en:transistor*) ni kifaa cha kielektroniki chenye uwezo wa kukuza na kuunganisha taarifa za kieletroniki  na taarifa za kiumeme. Hutumika kama swichi, au kukuza ukubwa wa mitetemo (signals).

Imeundwa na malighafi za semikonda  na kuwa na utando wa semikonda za aina tatu zilizobandikwa pamoja, ambazo huwa mbili za kufanana kila upande na moja tofauti katikati, kwa mfano: pnp au npn.

Transista ndio msingi wa ufundi wa kielektroniki.

## Tanbihi
Jamii:elektroniki
Mdudu Mabawa-potwa

**Wadudu mabawa-potwa** ni wadudu wadogo wa oda Strepsiptera (strepsis = iliyopotwa, ptera = mabawa) wenye mabawa yaliyopotwa. Wadudu hawa ni wadusia wa wadudu wengine, kama nyuki, nyigu, sisimizi, warukaji-majani, mende, panzi na visamaki-fedha.

Madume ya wadudu hawa wana mabawa, miguu, macho na vipapasio kama wadudu wengine, lakini majike wanafanana na lava bila viungo hivi (neotenia, Kiing. neoteny). Majike wanakaa katika mdudu ambamo wamezaliwa. Wanatoa kichwa na protoraksi nje ya mwenyeji ili kumrahisishia dume apande jike.

Kuna familia 7 na spishi 110 katika Afrika.

## Spishi kadhaa za Afrika ya Mashariki
* *Xenos zavattarii*
* *Corioxenos antestiae*
* *Elenchus eastopi*
* *Coriophagus zanzibarae*
* *Halictophagus clodoceras*
* *Halictophagus pontifex*
* *Halictophagus regina*
* *Halictophagus scheveni*
* *Halictophagus zanzibarae*

## Picha

Mengenilla moldrzyki.jpg|Picha za *Mengenilla moldrzyki* zinazoonyesha vipapasio kwa umbo wa uma (juu) na alama za mabawa ya mbele
Stylops melittae f1.jpg|Jike la *Stylops melittae* akitoa kichwa nje ya mwenyeji
Andrena vaga m Stylops melittae fm3.JPG|Dume la *Stylops melittae* akipanda jike aliye ndani ya nyuki *Andrena vaga*

Jamii:Wadudu mabawa-potwa
Kina

**Kina** inaweza kumaanisha:
*Urefu wa kwenda chini (mfano: kina cha bahari ni mita 6000)
*Kina (fasihi): silabi inayojirudia katika mshororo
*Kina (lugha): inatumika Uhindi
*Watu wa aina moja, kwa mfano: *kina* mama
*Kitu kuwa na chochote
*Kina (Isiolo): kata ya Kenya
*Kina (sarafu)
Kina (fasihi)

**Kina** katika fasihi ni sauti inayojirudia katika shairi.

Vina ni silabi zenye sauti ya namna moja zinazotokea katikati au mwishoni mwa kila mshororo wa kila ubeti. Hivyo basi kuna *vina vya kati* na *vina vya mwisho*.

Jamii:Fasihi
Hilarioni wa Gaza

, 1857 hivi (Montreal Museum of Fine Arts).]]
**Hilarioni wa Gaza** (Gaza, Palestina, 291 – Pafo, Kupro, 371) alikuwa mkaapweke aliyetumia sehemu kubwa ya maisha yake jangwani kufuatana na mfano wa Antoni Mkuu .

Tangu kale anaheshimiwa na Wakatoliki na Waorthodoksi kama mtakatifu. 

Sikukuu yake huadhimishwa tarehe 21 Oktoba.

## Maisha
Hilarioni alizaliwa na Wapagani huko Thabatha, kusini kwa Gaza, (Palestina). 

Baada ya kusoma utaalamu wa kutoa hotuba huko Aleksandria. Inaonekana huko aliongokea Ukristo akaachana na anasa na tamasha akashiriki sana ibada. 

Aliposikia habari za Antoni, zilizovuma kote Misri, Hilarioni, akiwa na umri wa miaka kumi na tano, alikwenda kuishi naye jangwani kwa miezi miwili. Kwa kuwa makao ya Antoni yalitembelewa sana na wageni waliohitaji kuombewa, Hilarioni alirudi nyumbani na wamonaki kadhaa. 

Huko Thabatha alikuta wazazi wake wameshakufa, hivyo aligawa urithi wake kwa ndugu na mafukara, akaondoka kwenda upwekeni sehemu mbalimbali, yakiwemo ukavu wa kiroho na kishawishi cha kukata tamaa. 

Alipozidi kutembelewa alijitafutia mahali pa mbali zaidi: kwanza Misri, halafu Sicilia, Dalmatia na hatimaye Cyprus alipofariki mwaka 371.

## Vyanzo
Chanzo kikuu kuhusu Hilarioni ni kitabu cha Jeromu kilichoandikwa mwaka 390 huko Bethlehemu kwa lengo la kuhimiza umonaki. 

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko
*Mababu wa jangwani

## Tanbihi
## Marejeo ya Kiswahili
* John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 367-369
* Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 323-324

## Viungo vya nje
*The life of St. Hilarion
*Colonnade Statue in St Peter's Square

Jamii:wakaapweke
Jamii:Mababu wa jangwani

Jamii:watakatifu wa Kupro
Tabita wa Yopa

ya Mt. Tabita.]]
**Tabita wa Yopa** (kwa Kiaramu טביתא, *Ṭabītā*, pia **Dorkas**, kwa Kigiriki Δορκάς, *Dorkás*) alikuwa mwanamke Mkristo aliyeishi Joppa katika karne ya 1 BK.

Habari zake zinapatikana katika kitabu cha Agano Jipya kinachoitwa Matendo ya Mitume (9:36–42) .

Humo tunasoma kwamba alikuwa anafuma au kushona nguo kwa faida ya mafukara, na hiyo inadokeza kwamba alikuwa na hali nzuri kiuchumi..  

Alipokufa, wafuasi wenzake wa Yesu walikwenda kumuita Mtume Petro katika mji jirani, Lydda, naye alipofika alimfufua., na hasa 25 Oktoba  
, West Yorkshire.]]
## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Viungo vya nje
Sverigedemokraterna

, 2014]]
**Sverigedemokraterna** (SD) ni chama cha siasa nchini Uswidi.

## Electoral results 
### Riksdagen 
### European Parliament 
## Viungo vya Nje 
* tovuti ya Sverigedemokraterna kwa Kiswidi

Jamii:Uswidi
Alfredi Mkuu

ya Alfredi Mkuu huko Winchester, kazi ya Hamo Thornycroft, 1899.]]
**Alfredi Mkuu** alikuwa mfalme wa Wessex (leo nchini Uingereza) tangu mwaka 871 hadi 899. 

Kama kiongozi wa Waangli na Wasaksoni waliotawala nchi, alizuia isitekwe na Waviking akawa mfalme muhimu zaidi wa Britania. Ndiyo sababu alipewa heshima ya kuitwa "mkuu".

Anaheshimiwa na baadhi ya madhehebu ya Ukristo kama mtakatifu.

Sikukuu yake huadhimishwa katika tarehe ya kifo chake, 26 Oktoba.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:Waliozaliwa 849
Jamii:Waliofariki 899
Jamii:Wafalme na malkia wa Uingereza
Jamii:Watakatifu wa Uingereza
Abrahamu mkaapweke

[thumb|300px|[Mchoro mdogo katika *Menologion of Basil II*.]]
**Abrahamu mkaapweke** (Edesa, leo Urfa, nchini Uturuki, 290 - Lapseki, 366) alikuwa mmonaki wa Mesopotamia katika karne ya 4 BK aliyetumwa kama padri mmisionari huko Beth-Kiduna; ndiyo sababu anaitwa Kidunaia.

Tangu kale anaheshimiwa kama mtakatifu, hasa tarehe 29 Oktoba.

## Maisha
Alizaliwa na familia tajiri akapewa mke akiwa bado kijana, lakini siku ya arusi alikimbia akajifungia katika chumba kisicho na mlango kwa miaka kumi. Hatimaye familia yake ilimruhusu kufuata wito wake.

Baadaye askofu alimpa upadrisho akamtuma kufanya umisionari katika mji uliokataa uongofu. Ingawa mwenyewe hakupenda hayo, kwa mwaka mmoja aliwaongoa wengi na kujenga kanisa.

Kwa sala zake alimuomba Mungu amtume mmisionari bora zaidi, na aliposikilizwa, alirudi upwekeni hadi mwisho wa maisha yake.

Alitoka mara moja tu, ili kumuongoa mtoto wa ndugu yake kutoka maisha maovu.

Maisha yake yaliandikwa na Efrem Mshamu.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:wakaapweke
Jamii:Mapadri
Jamii:Wamisionari
Abrahamu Fukara

**Abrahamu Fukara** (alifariki 372) alikuwa mmonaki wa Misri katika karne ya 4 BK.

Tangu kale anaheshimiwa kama mtakatifu, hasa tarehe 27 Oktoba iliyo sikukuu yake.

## Maisha
Alizaliwa Menuf (Misri) akawa kwa miaka 23 mfuasi wa Pakomi aliyeanzisha monasteri kwenye delta ya mto Nile.

Baadaye aliishi miaka 17 kama mkaapweke katika pango, lakini watu walimfahamu wakampa majina mbalimbali kama "mdogo", "mnyofu" na "fukara".

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo
*Holweck, F. G., *A Biographical Dictionary of the Saints*. St. Louis, MO: B. Herder Book Co. 1924.
Serapioni wa Antiokia

la Mt. Antoni Abati (Valencia, Hispania).]]
**Serapioni wa Antiokia** alikuwa Patriarki wa mji huo wa Siria (leo nchini Uturuki) miaka 191–211. 

Maarufu kwa elimu na mafundisho yake, aliacha kumbukumbu sawia kwa utakatifu wake 

Anajulikana hasa kutokana na maandishi yake bora kuhusu teolojia yaliyoripotiwa na Eusebi wa Kaisarea. 

Tangu kale anaheshimiwa na Wakatoliki na Waorthodoksi kama mtakatifu. 

Sikukuu yake huadhimishwa tarehe 30 Oktoba.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko
*Mababu wa Kanisa

## Tanbihi
## Viungo vya nje
* Early Christian Writings: Fragments of Serapion of Antioch

Jamii:Waliozaliwa karne ya 2
Anjelo wa Acri

wa mwaka 1754.]]
**Anjelo wa Acri, O.F.M.Cap.** (jina la awali **Luca Antonio Falcone**; 19 Oktoba 1669 - 30 Oktoba 1739) alikuwa padri Mfransisko kutoka Acri (Calabria, leo nchini Italia), maarufu kama mhubiri wa Neno la Mungu kwa lugha rahisi. 

Papa Leo XII alimtangaza mwenye heri tarehe 18 Desemba 1825, halafu Papa Fransisko alimtangaza mtakatifu tarehe 15 Oktoba 2017.

Sikukuu yake huadhimishwa tarehe 30 Oktoba.

## Maisha
Kabla hajatulia utawani alitoka mara mbili, lakini hatimaye alidumu na kufanya kazi kubwa ya uinjilishaji katika Ufalme wa Sisilia Mbiliakiongoa watu wengi sana, hata akaitwa "Malaika wa Amani" na "Mtume wa Kusini".

Pia alijulikana kwa sababu ya kujaliwa njozi, kutoka nje ya nafsi mara kadhaa wakati wa Misa, na hata kupatikana mahali pawili kwa wakati mmoja.

## Tanbihi
## Marejeo ya Kiswahili
* John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 381-383
* Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 553-556

## Viungo vya nje
*Hagiography Circle
*Saints SQPN
Hans Alfredsson

**Hans Alfredsson** (alizaliwa mwaka 1931) ni mwandishi na muigizaji wa Uswidi. Yeye ni maarufu hasa kwa ushirikiano wake na Tage Danielsson.

## Vitabu 
* 1961 – *En liten bok om att bränna löv, ris, kvistar och annat avfall i ett hörn av trädgården*
* 1962 – *Ernst Semmelmans minnen*
* 1963 – *Gentlemannens årsbok. Kalender från Mosebacke* (med Carl-Uno Sjöblom)
* 1965 – *Blommig falukorv och andra bitar för barn*
* 1966 – *Gummitummen – Skizzer ur en fren dagbok*
* 1967 – *Å, vilken härlig fred!* (med Tage Danielsson)
* 1967 – *Rosa rummet eller Operabaren eller dylikt*
* 1967 – *Pojken i vattnet* (novell)
* 1968 – *F. En överdriven äventyrsberättelse*
* 1968 – *Varför är det så ont om Q?* (för barn)
* 1975 – *Ägget är löst*
* 1976 – *Bästa vägen till Muckle Flugga* 
* 1976 – *Svea Hunds limerickar*
* 1979 – *Den befjädrade ormen* 
* 1980 – *Varför stirrar ni på mina fötter?* 
* 1980 – *En ond man*
* 1981 – *Tiden är ingenting*
* 1983 – *Lagens långa näsa* 
* 1985 – *En något större bok* 
* 1986 – *Svenska Ord i toner* 
* 1986 – *Jim & piraterna Blom* 
* 1986 – *Vanliga palsternackan för gottegrisar året 1987* 
* 1990 – *Nilsson & Olsson eller Lämmeleffekten* 
* 1991 – *När månen gick förbi* 
* 1992 – *En yxa i nacken*
* 1993 – *Septemberfortaellinger*
* 1994 – *När Sofi var stor* 
* 1994 – *Avbrott*
* 1996 – *Blomstervers* 
* 1996 – *Attentatet i Pålsjö skog 
* 1998 – *Varje dag en fest* 
* 1999 – *De döda kring Maria*
* 2001 – *Nytidens slott och herresäten* 
* 2004 – *Åtta glas* 
* 2004 – *Grus

Jamii:Waliozaliwa 1931
Jamii:Waandishi wa Uswidi
Jamii:Watu walio hai
Moa Martinson

**Moa Martinson**, (1890-1964), alikuwa mwandishi wa Uswidi.

## Wasifu 
Moa Martinson alizaliwa mwaka 1890 katika kijiji karibu na Linköping. 

Elise Ottesen-Jensen alimuongoza kuwa mwandishi. 

Kitabu cha kwanza, Kvinnor och  äppelträd (Wanawake na miti ya tufaa), kilipata sifa nzuri kutoka kwa wataalamu.

## Bibliography
Jamii:Waliozaliwa 1890
Jamii:Waliofariki 1964
Jamii:Waandishi wa Uswidi
Watakatifu wote

wa Fra Angelico.]]

**Watakatifu wote** (kwa Kigiriki: Αγίων Πάντων, *Agiōn Pantōn*) ni sherehe ya liturujia katika madhehebu mengi ya Ukristo inayoadhimishwa tarehe 1 Novemba katika Kanisa la Kilatini na madhehebu kadhaa ya Uprotestanti .

Desturi hiyo ya Ukristo wa magharibi inatokana na kwamba katika mwaka wa Kanisa mwezi Novemba ni wa mwisho, hivyo umeonekana unafaa kuutumia kutafakari juu ya mambo ya mwisho: kifo, hukumu, moto na mbingu. Watakatifu ni watu wanaosadikiwa wamekwishaingia pamoja na Kristo katika utukufu wa Paradiso walau kwa roho yao, kama mhalifu aliyetubu karibu na Yesu msalabani.

Kumbe katika Ukristo wa mashariki huadhimishwa Jumapili ya kwanza baada ya Pentekoste, ili kusisitiza uhusiano wa utakatifu wa binadamu na Roho Mtakatifu. Ni yeye tu anayewawezesha kushinda dhambi katika maisha yao.

Walengwa wa heshima hiyo, baada ya Mungu aliyewatakasa kwa njia ya Yesu Kristo, ni watakatifu wote, wanaojulikana na wasiojulikana sawia. 

Kwa shangwe moja, Kanisa linalosafiri bado duniani linaheshimu wale wote wanaopongezwa mbinguni, ili lichochewe na mfano wao, lifurahie ulinzi wao na lijione limetiwa na Mungu taji la ushindi wa milele.

Ingawa kila mtakatifu anakumbukwa siku maalumu ya mwaka, sikukuu hii ya pamoja inasisitiza uzuri wa umoja wao mbinguni, pamoja na wingi wao, kama ulivyosisitizwa na Mtume Yohane katika kitabu cha Ufunuo. Hivyo ni chanzo cha tumaini jipya kwa binadamu wanaosafiri bado duniani kuelekea huko kati ya majaribu mengi.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo ya Kiswahili
* Masomo ya Breviari - Sikukuu za Bwana, za Bikira Maria na za Watakatifu - Ndanda Mission Press 1978, uk 400-402
* John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 385-386
* Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 337-339

## Marejeo ya lugha nyingine
* Langgärtner, Georg. "All Saints' Day". In *The Encyclopedia of Christianity*, edited by Erwin Fahlbusch and Geoffrey William Bromiley, 41. Vol. 1. Grand Rapids: Wm. B. Eerdmans, 1999. ISBN 0802824137.

## Viungo vya nje
* All Saints and All Souls Day  American Catholic
* All Saints Sunday Orthodox England
* A Vigil service for All Saints All Hallows' E'en – "Halloween"
* First Sunday after Pentecost, or All Saints Sunday  by Sergei Bulgakov, *Handbook for Church Servers*
* Synaxis of All Saints Icon and Synaxarion of the feast
Marehemu wote

wa Jakub Schikaneder, 1888.]]
**Marehemu wote** ni adhimisho la baadhi ya madhehebu ya Ukristo kulingana na imani katika hali ya watu waliofariki dunia. Kwa baadhi yake ni suala la kuwakumbuka tu, kwa baadhi ni suala la kuwaombea pia .

Ni muhimu hasa katika Kanisa la Kilatini (ambalo linaliadhimisha tarehe 2 Novemba, mara baada ya sherehe ya Watakatifu wote) na katika Ukristo wa mashariki (ambao linaliadhimisha mara kadhaa kwa mwaka, hasa kila Jumamosi, ambayo ndiyo siku ya Yesu kukaa kaburini kabla hajafufuka Siku ya Bwana).

Katika madhehebu hayo Kanisa, kama vile linashangilia kwa sifa za kufaa wanae wote wanaoshiriki tayari heri ya mbinguni, linawajibika pia kuziombea kwa Mungu roho za wale wote ambao walitangulia kuishi kadiri ya imani wakalala wakitumaini ufufuko na za wale wote ambao, tangu ulimwengu kuumbwa, Mungu tu alijua imani yao, ili kwa kutakaswa madoa yote ya dhambi, waingie ushirika wa mbinguni na kufurahia kumuona Mwenyezi Mungu alivyo .

## Tanbihi
## Marejeo ya Kiswahili
* Masomo ya Breviari - Sikukuu za Bwana, za Bikira Maria na za Watakatifu - Ndanda Mission Press 1978, uk 402-405
* John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 386-387
* Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 339-341

## Viungo vya nje
*All Souls' Day at NetGlimse.com 
*American Catholic: Feast of All Souls 
* Notes on Russian Orthodox observance by N. Bulgakov
* N. Bulgakov
*Photos of All Souls' Day, Calcutta
*Notes on the medieval history of All Saints and All Souls, and traditions like souling and the distribution of soul cakes in Europe

Jamii:Liturujia
Auvergne-Rhône-Alpes

thumb| Ziwa la Annecy lililopo nadni ya mkoa wa Auvergne-Rhône-Alpes, Ufaransa
**Auvergne-Rhône-Alpes** ni jina la mkoa uliopo nchini Ufaransa. 

Mji mkuu wake ni Lyon.

## Wilaya 
# Ain (01)
# Allier (03)
# Ardèche (07)
# Cantal (15)
# Drôme (26)
# Isère (38)
# Loire (42)
# Haute-Loire (42)
# Puy-de-Dôme (63)
# Rhône + Jiji la Lyon (69)
# Savoie (73)
# Haute-Savoie (74)

## Viungo vya nje 
* Tovuti rasmi 

Jamii:Mikoa ya Ufaransa
Gwido Maria Conforti

.]]
**Gwido Maria Conforti** (Parma, 3 Machi 1865 – Parma, 5 Novemba 1931) alikuwa askofu mkuu mmojawapo wa Kanisa Katoliki kaskazini mwa Italia. 

Kama mchungaji mwema, daima alikesha kulinda Kanisa na imani ya watu wake. Alisifiwa kwa kutembelea mara tano parokia 300 za jimbo lake na kwa kuinua vijana kwa malezi.

Akisukumwa na ari kwa uinjilishaji wa mataifa yote, alianzisha shirika la Wamisionari Wasaveri (tarehe 3 Desemba 1895). 

Papa Yohane Paulo II alimtangaza mwenye heri mwaka 1996 na Papa Benedikto XVI alimtangaza mtakatifu mwaka 2011.

Sikukuu yake huadhimishwa tarehe ya kifo chake.

## Picha 

Image:San guido maria conforti in fontanellato.jpg|Sanamu ya Conforti 
Image:Guido Maria Conforti Casa Madre, sepolcro.jpg|Kaburi la Conforti

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Viungo vya nje
*Hagiography Circle
*Saints SQPN
*Catholic Hierarchy
*Xaverians Missionaries
Teresa Teng

**Teresa Teng**, gona Li-Chun au Deng Lijun (29 Januari 1953 - 8 Mei 1995) alikuwa mwimbaji wa Taiwan. 

Alijulikana kwa nyimbo zake za kiasili na ballads za kimapenzi, si tu katika lugha ya Mandarin ya ulikotokea, lakini pia katika Taiwan Hokkien, Cantonese, Kijapani, Kiindonesia na Kiingereza.

Mgonjwa wa pumu, alikufa mwaka 1995 kutokana na mashambulizi makali ya upumuaji wakati wa likizo katika Thailand. Alikuwa na umri wa miaka 42.

Jamii:Waliozaliwa 1953
Jamii:Waliofariki 1995
Jamii:Waimbaji wa Taiwan
Jimbo Katoliki la Cremona

**Jimbo katoliki la Cremona** (kwa Kilatini "Dioecesis Cremonensis") ni mojawapo kati ya majimbo 223 ya Kanisa Katoliki nchini Italia na kama hayo yote (isipokuwa 3) linafuata mapokeo ya Kiroma.

Kikanisa linahusiana na Jimbo Kuu la Milano.

Askofu wake ni Antonio Napolioni.

## Uongozi
* Maaskofu wa karne ya 20
* Geremia Bonomelli † (1871 - 1914)
* Giovanni Cazzani † (1915 - 1952)
* Danio Bolognini † (1952 - 1972)
* Giuseppe Amari † (1973 - 1978)
* Fiorino Tagliaferri † (1978 - 1983)
* Enrico Assi † (1983 - 1992)
* Giulio Nicolini † (1993 - 2001)
* Dante Lafranconi (2001 - 2015)
* Antonio Napolioni, kutoka 16 Novemba 2015

## Takwimu
Eneo ni la kilometa mraba 1917, ambapo kati ya wakazi 368.797 (2012) Wakatoliki ni 331.250 (89,8 %). 

## Viungo vya nje
* Catholic Hierarchy

Jamii:Lombardia
Alfonso Rodriguez

ya Alfonso Rodríguez*, mchoro wa Francisco de Zurbarán.]]
 ya Alfonso Rodriguez.]]
**Alfonso Rodríguez**, S.J. (Segovia, 25 Julai 1532 &ndash; Palma de Majorca, 31 Oktoba 1617) alikuwa Mkristo wa Hispania aliyejiunga na Wajesuiti kama bradha, 

Alitangazwa mwenye heri mwaka 1825, na mtakatifu tarehe 15 Januari 1888. 

Sikukuu yake huadhimishwa tarehe ya kifo chake

## Maisha
Rodríguez alikuwa mtoto wa mfanyabiashara ya sufu. Mtakatifu Petro Faber, mmoja wa waanzilishi wa Shirika la Yesu, alipofika kuhubiri Segovia, familia ya Rodriguez ilimkaribisha. Faber alimuandaa kijana Alfonso kwa Komunyo ya Kwanza. 

Alipokuwa na umri wa miaka 14, baba alifariki, hivyo Alfonso aliacha shule amsaidie mama katika biashara. 

Alipofikia miaka 26 alimuoa María Suarez, aliyemzalia watoto watatu. 

Alipofikia umri wa miaka 31 alibaki mjane mwenye mtoto mmoja tu bado hai. 

Tangu hapo alishika maisha ya sala na toba, akijitenga na ulimwengu. 

Alipofiwa mtoto aliyebaki, alianza kusikia wito wa utawa.

Kwa ajili hiyo, akiwa na miaka 39 alijaribu kurudi masomoni, lakini hakufaulu, pia kwa sababu ya ugumu wa malipizi yake ulioharibu afya yake. 

Hatimaye, tarehe 31 Januari 1571, akiwa na miaka 40, alipokewa na Wajesuiti..

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo ya Kiswahili
* John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 380-381
* Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 336-337

## Marejeo ya lugha nyingine
*Holweck, F. G., *A Biographical Dictionary of the Saints*. St. Louis, MO: B. Herder Book Co., 1924.

## Viungo vya nje
* Jesuit Brothers 
* "St. Alphonsus Rodriguez", *Living Space'', Irish Jesuits
Kiachang

**Kiachang** ni lugha ya Kisino-Tibeti nchini Myanmar na Uchina inayozungumzwa na Waachang. Mwaka wa 1990 idadi ya wasemaji wa Kiachang nchini Uchina imehesabiwa kuwa watu 27,700. Pia kuna wasemaji 35,000 nchini Myanmar (2007). Kufuatana na uainishaji wa lugha, Kiachang iko katika kundi la Kiburmiki.

## Viungo vya nje
*lugha ya Kiachang kwenye Multitree
*makala za OLAC kuhusu Kiachang 
*lugha ya Kiachang katika Glottolog
*lugha ya Kiachang kwenye Ethnologue

Jamii:Lugha za Myanmar
Jamii:Lugha za China
Mchekwa

**Michekwa** (*Bauhinia* spp.) ni vichaka au miti ya familia Fabaceae na kuna zaidi ya spishi 500. Jina hili hutumika kwa *Piliostigma thonningii* pia lakini spishi hii ina majina mengi mengine (angalia mchekeche).

Michekwa inatokea misituni kwa kanda za tropiki za Afrika, Amerika na Asia lakini spishi kadhaa zinatokea katika savana au nusujangwa. Majani yao yana umbo la unyayo wa ngamia. Maua yao ya sm 7.5-12.5 yana petali tano zenye rangi ya nyeupe, njano, nyekundu, pinki au zambarau.

## Spishi za Afrika ya Mashariki
* *Bauhinia acuminata*, Mchekwa Mweupe
* *Bauhinia kalantha*, Mchekwa wa Kalahari
* *Bauhinia petersiana*, Mchekwa wa Peters au Mgobwali
* *Bauhinia purpurea*, Mchekwa Zambarau
* *Bauhinia racemosa*, Mchekwa Maua-vishada
* *Bauhinia tomentosa*, Mchekwa Njano, Msabuni au Msaponi
* *Bauhinia variegata*, Mchekwa Mwekundu

## Picha

White Bauhinia.jpg|Maua na majani ya mchekwa mweupe
Bauhinia purpurea (1452713659).jpg|Ua la mchekwa zambarau
Bauhinia racemosa (Jhinjheri) flowers & fruits W2 IMG 7477.jpg|Maua ya mchekwa maua-vishada
Bauhinia tomentosa 2c.JPG|Ua la mchekwa njano
Bauhinia-variegata-20080402.JPG|Ua la mchekwa mwekundu

Jamii:Mharagwe na jamaa